पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट के दौर में अब जांच से ज्यादा दवाओं पर जोर दिया जा रहा है। हालांकि ऐसे रोगी जिनमें कोरोना के लक्षण नजर आएंगे उनके सैंपल लिए जाएंगे लेकिन प्रयास यह रहेगा कि अधिक से अधिक व्यक्तियों में कोरोना का प्रसार रोका जाए। वर्तमान हालात में जब कोरोना बेहद तेजी से बढ़ रहा है, ऐसे में इसका प्रसार रोकने के लिए चिकित्सा एवं स्वास्थ्य विभाग ने कवायद शुरू कर दी है।
घर-घर बांट रहे दवाएं
चिकित्सा एवं स्वास्थ्य विभाग ने घर-घर एएनएम, जीएनएम, आशा सहयोगिन आदि की ड्यूटियां लगा दी हैं। जिस भी घर में कोरोना पॉजिटिव रोगी पाया जाता है, उसके सैंपल लेने के साथ संपर्क वाले लोगों को दवाएं दी जा रही है, जिससे कि इसका प्रसार रोका जा सके।
आईएलआई लक्षण वालों के देंगे दवाएं
आरसीएचओ डॉ.एचएस बराड़ बताते हैं कि अब कोरोना सैंपल के साथ दवाओं पर जोर दे रहे हैं। आईएलआई लक्षण पाए जाने पर रोगी के संपर्क में आए लोगों को दवाएं देकर रोग को नियंत्रित किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn